FI Euroopan unionin virallinen lehti L 142/4

KOMISSION ASETUS (EY) N:o 796/2006,

annettu 29 päivänä toukokuuta 2006,

voin ostojen keskeyttämisestä 90 prosenttia interventiohinnasta olevaan hintaan ja tarjouskilpailulla toteutettavien ostojen aloittamisesta 31 päivänä elokuuta 2006 päättyväksi kaudeksi

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 10 artiklan,

sekä katsoo seuraavaa:

(1) Komission asetuksella (EY) N:o 343/2006 (2) aloitetaan eräissä jäsenvaltioissa 1 päivän maaliskuuta ja 31 päivän elokuuta 2006 väliseksi ajaksi voin ostot hintaan, joka on 90 prosenttia interventiohinnasta.

(2) Asetuksen (EY) N:o 1255/1999 6 artiklan 1 kohdan toisessa alakohdassa säädetään, että jos interventioon 1 päivän maaliskuuta ja 31 päivän elokuuta 2006 välisenä aikana tarjotut määrät ylittävät 50 000 tonnia, komissio voi keskeyttää voin interventio-ostot hintaan, joka on 90 prosenttia interventiohinnasta.

(3) Koska 50 000 kynnys on saavutettu, voin ostot kiinteämääräiseen hintaan olisi keskeytettävä. Sen vuoksi asetus (EY) N:o 343/2006 olisi kumottava.

(4) Jotta voimarkkinoiden tukemista jatkettaisiin, voin ostot olisi sallittava pysyvällä tarjouskilpailulla asetuksen (EY) N:o 1255/1999 6 artiklan 1 kohdan kolmannen alakohdan mukaisesti jäsenvaltioissa, joissa voin markkinahinta on alle 92 prosenttia interventiohinnasta.

(5) Neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin ja kerman markkinoiden interventiotoimenpiteiden osalta 16 päivänä joulukuuta 1999 annetussa komission asetuksessa (EY) N:o 2771/1999 (3) vahvistetaan säännöt, joita noudatetaan, jos komissio päättää, että voin ostot toteutetaan pysyvällä tarjouskilpailulla.

(6) Tässä asetuksessa säädetyt toimenpiteet ovat maito- ja maitotuotealan hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Asetuksella (EY) N:o 343/2006 aloitetut voin ostot hintaan, joka on 90 prosenttia interventiohinnasta, keskeytetään yhteisössä asetuksen (EY) N:o 1255/1999 6 artiklan 1 kohdan toisen alakohdan mukaisesti.

Kumotaan asetus (EY) N:o 343/2006.

2 artikla

1. Aloitetaan asetuksen (EY) N:o 1255/1999 6 artiklan 1 kohdan kolmannen alakohdan mukaiset voin ostot tarjouskilpailulla 30 päivän toukokuuta ja 31 päivän elokuuta 2006 väliseksi ajaksi seuraavissa jäsenvaltioissa asetuksen (EY) N:o 2771/1999 3 a jaksossa säädetyin edellytyksin:

— Belgia

— Tšekki

— Saksa

— Viro

— Espanja

— Ranska

— Irlanti

— Italia

— Latvia

— Luxemburg

— Alankomaat

— Puola

— Portugali

— Suomi

— Ruotsi

— Yhdistynyt kuningaskunta.

2. Komissio voi mukauttaa 1 kohdassa vahvistettua luetteloa kahden peräkkäisen viikon markkinahintojen perusteella asetuksen (EY) N:o 1255/1999 6 artiklan 1 kohdan kolmannen ja neljännen alakohdan soveltamiseksi.

3 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä toukokuuta 2006. Komission puolesta Mariann FISCHER BOEL Komission jäsen

(1) EYVL L 160, 26.6.1999, s. 48. Asetus sellaisena kuin se on viimeksi muutettuna asetuksella (EY) N:o 1913/2005 (EUVL L 307, 25.11.2005, s. 2).

(2) EUVL L 55, 25.2.2006, s. 17. Asetus sellaisena kuin se on viimeksi muutettuna asetuksella (EY) N:o 697/2006 (EUVL L 121, 6.5.2006, s. 29).

(3) EYVL L 333, 24.12.1999, s. 11. Asetus sellaisena kuin se on viimeksi muutettuna asetuksella (EY) N:o 2107/2005 (EUVL L 337, 22.12.2005, s. 20).